Nunu Mendešs
Nunu Alešandre Tavarešs Mendešs (portugāļu: Nuno Alexandre Tavares Mendes; dzimis 2002. gada 19. jūnijā) ir Portugāles futbolists, spēlē kreisās malas aizsarga pozīcijā, pārstāv Portugāles futbola izlasi. Kopš 2022. gada Mendešs pārstāv Francijas 1. līgas komandu Paris Saint-Germain. Iepriekš spēlējis Portugāles komandā Sporting CP. Portugāles futbola izlases sastāvā debitējis 2021. gadā. Mendešs ir piedalījies 2020. gada Eiropas čempionātā un 2022. gada FIFA Pasaules kausā.